Egidijus Vaitkūnas

Egidijus Vaitkūnas (g. 1988 m. rugpjūčio 8 d.) – Lietuvos futbolininkas, krašto gynėjas.

Karjera 
Profesionalią karjerą pradėjo Vilniaus „Žalgiryje“. 

2009 m. atstovavo Gargždų „Bangos“ klubui. Vėliau persikėlė į Tauragės „Taurą“.

2010 m. pabaigoje pratęsė kontraktą su Vilniaus „Žalgiriu“. 
 2014 m. žalgiriečiai nuomos pagrindais perleido žaidėją Čekijos „Bohemians“ klubui.

2018 m. sezone Vaitkūnas persikėlė į Gudiją ir atstovavo FK Minsk.

Nuo 2019 m. žaidė FK Kauno Žalgiris. A lygoje sužaidė 17 rungtynių, pelnė vieną įvartį. (Sezono pradžioje patyrė traumą ir dėl jos nežaidė keturis mėnesius.) 2019 m. gruodžio mėn. pranešta, kad sutartis su futbolininku pratęsta iki 2021 m. sezono pabaigos.

LFF taurės 2021 m. turnyre aštuntfinalio rungtynėse prieš Panevėžį, kurios įvyko 2021 m. birželio 16 d., mušė 11 m. baudinį pagrindinio laiko metu, tačiau nesugebėjo realizuoti progos. Galiausiai, jo atstovaujamas klubas pralaimėjo baudinių serijoje panevėžiečiams.

2022 m. gruodžio 2 d. pranešta, kad nebeatstovaus FK Kauno Žalgiris.

2022 m. gruodžio 9 d. tapo žinoma, kad persikėlė į Šiaulius ir atstovaus FA Šiauliai.

2023 m. kovo 3 d. debiutavo A lygos rungtynėse prieš FK Riteriai.

Statistika

Žaidimas rinktinėje 
2009 m. birželio mėnesį debiutavo Lietuvos jaunimo iki 21 metų rinktinėje Europos jaunimo čempionato atrankos rungtynėse prieš Graikijos bendraamžius. Iš viso už jaunimo rinktinę sužaidė 13 rungtynių.
2012 m. gegužės mėnesį debiutavo nacionalinėje rinktinėje draugiškose rungtynėse su Rusijos komanda.

Trenerio karjera 
2020 m. įgijo UEFA B trenerio licenciją.

Pasiekimai 
 su FK Žalgiris
 čempionas 2013, 2014, 2015, 2016 m. 
 2011–2012 m., 2012–2013 m. LFF taurės laimėtojas
 2013, 2015, 2016, 2017 m. LFF Supertaurės laimėtojas

 su FK Kauno Žalgiris
 A lyga
  Sidabro medaliai: 2022 m.
  Bronzos medaliai: 2020, 2021 m.

 asmeniniai
 Išrinktas į simbolinę 2021 m. A lygos rinktinę.

Šaltiniai

Nuorodos 
 alyga.lt svetainė
 SOCCERWAY
 Transfermarkt
 lietuvosfutbolas.lt
 Globalsportsarchive
 zalgiris.lt (Kauno Žalgiris)
 futbolinis.lt (apie žaidėją)

Vaitkūnas, Egidijus